Στους Θερινούς Ολυμπιακούς Αγώνες του 1896 διεξήχθησαν δύο αγωνίσματα αντισφαίρισης ανδρών. Έλαβαν χώρα το διάστημα 8-11 Απριλίου στον Όμιλο Αντισφαίρισης Αθηνών, αλλά και στο Ποδηλατοδρόμιο Νέου Φαλήρου. Συνολικά, 13 αθλητές από έξι χώρες (εκ των οποίων οι επτά ήταν Έλληνες) πήραν μέρος στους αγώνες. Οι τρεις πρώτες νικήτριες ομάδες στο διπλό αποτελούνταν από αθλητές διαφορετικών εθνικοτήτων.